Daniel Dobre, directorul turneului de tenis Iași Open, a anunțat că evenimentul va trece anul acesta de la categoria WTA 125 la WTA 250. El va avea loc între 21-26 iulie la baza Ciric.
Într-o conferință de presă susținută joi, Dobre a menționat că Simona Halep are pregătit un wild card pentru a putea participa la competiție. Daniel Dobre a menționat că a aflat târziu despre noutatea turneului și a fost surprins, deoarece planul era să se desfășoare în anii următori.
Pentru Simona Halep este pregătit un wild card
El consideră că organizarea unui turneu pe zgură înainte de Olimpiadă va atrage jucătoare foarte bune. Pe lângă jucătoarele din România care au confirmat prezența, Andrei Pavel intenționează să îl aducă pe Nadal. Dobre dorește să o aducă pe Simona Halep, pentru care este pregătit un wild card.
„Această noutate a turneului am aflat-o şi eu destul de târziu şi un pic m-a surprins pentru că era în plan, dar pentru anii viitori. Din punctul meu de vedere a avea un astfel de turneu înainte de Olimpiadă, pe zgură, înseamnă că sigur vom avea jucătoare foarte bune. În afară de jucătoarele noastre din România, care aproape în grup au confirmat prezenţa, Andrei Pavel vrea să îl aducă pe Nadal, eu vreau să o aduc pe Simona Halep şi are un wild card pregătit”, a spus acesta.
Cine va mai juca Iași Open
Alături se află jucătoarele consacrate precum Irina Begu, Ana Bogdan, Jacqueline Cristian, Gabi Ruse și Monica Niculescu. Ele care va participa la dublu. Vor fi prezente și tinere promițătoare precum Anca Todoni și Miriam Bulgaru.
Astfel, turneul va reuni cele mai bune jucătoare din România, precum și jucătoare din primele 50 ale clasamentului mondial, care vor dori să se pregătească pentru Olimpiada de la Paris. Dobre susține că turneul WTA 250 aduce o vizibilitate și responsabilitate mai mare. El necesită investiții mai mari pentru a asigura un spectacol de calitate superioară, dar și rezultatele vor fi pe măsură. Dobre este mulțumit că turneul a ajuns la un nivel atât de înalt.
„Pe lângă jucătoarele consacrate, Irina Begu, Ana Bogdan, Jacqueline Cristian, Gabi Ruse, Monica Niculescu, care va veni la dublu, ca şi anul trecut, avem jucătoarele tinere care au început să confirme, Anca Todoni, Miriam Bulgaru. Deci, la fete, clar vom avea cele mai bune jucătoare din România, plus jucătoare din, sper eu, primele 50, poate chiar mai sus, care vor dori să pregătească cât mai bine Olimpiada de la Paris, care va fi pe zgură”, a spus acesta.
Cine va primi invitație la turneul de tenis
El a menționat că două dintre cele patru invitații disponibile vor fi acordate câștigătoarelor de Grand Slam sau jucătoarelor care au fost numărul 1 WTA. Calificările vor include 24 de jucătoare și 4 wild card-uri destinate jucătoarelor din România. Pe tabloul principal vor fi două wild card-uri. În plus două locuri rezervate pentru foste câștigătoare de Grand Slam sau foste număr 1 WTA, care pot aplica oricând. De exemplu, Simona Halep, Kerber sau Osaka pot beneficia de acest drept de a juca aici.
În cadrul conferinței de presă de la Primăria municipiului Iași, au fost prezentate și noutăți despre turneul de băieți Concord Iași Open ATP Challenger 100, care se va desfășura la aceeași bază sportivă, în perioada 8-14 iulie.